Dokkan

BEZTA: Microsoft Excel. Skilvirk gagnagreining með Pivot töflum
2020-10-16 08:30 - 12:00 (Atlantic/Reykjavik) | Nordica Hótel, Suðurlandsbraut 2, Reykjavík, 108, Iceland
Námskeiðinu hefur verið frestað um óákveðinn tíma!
Þú lærir:
Að búa til Pivot töflur og hvernig hægt er að nota þær við gagnagreiningu í Excel.
Námskeiðið er fyrir:
Alla þá sem vilja nota Excel á skilvirkari hátt til að ná fram verðmætum upplýsingum fyrir reksturinn og nota tímann sinn betur.
Af hverju þetta námskeið?
Í öllum þeim gögnum sem finnast í nútíma fyrirtækjum leynast dýrmætar upplýsingar sem geta auðveldað stjórnendum að taka upplýstar ákvarðanir. En til þess að geta tekið upplýstar ákvarðanir þarf að vera til staðar þekking til að vinna gögnin. Pivot töflur eru að margra mati eitt öflugasta verkfæri í Microsoft Excel þar sem auðvelt er að búa til og breyta með nokkrum músarklikkum ýtarlegar og vel uppsettar skýrslur. Að kunna að gera Pivot töflur hjálpar þér að umbreyta gögnum í upplýsingar á mun skemmri tíma en áður og kannski í leiðinni að styrkja þig í sessi sem verðmætan starfsmann með gagnlega kunnáttu.
Um námskeiðið
Námskeiðið er stutt og hagnýtt þar sem farið verður í gegnum eftirfarandi þætti:

Hvað er Pivot tafla og hvað gerir Pivot töflu að eins góðu verkfæri og raun ber vitni
Hverju þarf að huga að varðandi uppsetningu á gögnum fyrir Pivot töflur
Hvernig hægt er að nota skilyrta liti og letur (conditional formatting)
Hvað er sía og sneiðari (filter og slicer) og hvernig hægt er að tengja saman margar töflur
Hvernig hægt er að nota Pivot gröf til þess að setja gögn fram á myndrænan hátt
Leiðbeinandi mun útskýra og tala um efnið og þátttakendur fá tækifæri til að spyrja og spreyta sig sjálfir.

Þátttakendur þurfa að koma með fartölvu með þráðlausu netkorti og Excel útgáfu 2013, 2016, 2019 eða Excel 365.
Markmið námskeiðsins

Þá sem hafa áhuga á að auka skilvirni sína við gagnavinnslu í Excel.
Þá sem vilja nýta tíma sinn betur með því að læra á Excel verkfæri.
Þá sem hafa grunnþekkingu á Microsoft Excel.

Leiðbeinandi
Guðlaug Erna Karlsdóttir
Guðlaug Erna er verkefnastjóri í Háskóla Íslands. Hún er viðskiptafræðingur frá HR og með Meistaragráðu í fjármálum og alþjóðaviðskiptum frá Háskólanum í Árósum. Guðlaug hefur um árabil notað Excel við vinnu sína sem viðskiptafræðingur og búið til hin ýmsu verkfæri og skýrslur til eigin nota sem og fyrir aðra.
Guðlaug heldur úti heimasíðunni www.fruexcel.is
Staður og stund
Ákveðið síðar.
Verð

Almennt verð er kr. 39.000.
Fyrir aðildarfyrirtæki Dokkunnar kr. 32.100 – ef tveir eða fleiri frá sama aðildarfyrirtæki þá er verðið kr. 28.100.
Ef tveir eða fleiri frá fyrirtæki sem ekki er í Dokkunni þá kr. 35.100.

Umsagnir um námskeiðið?

Gargandi snilld! Það opnaðist nýr heimur fyrir mér!
Besta excel námskeið sem ég hef farið á.
Námskeiðið var kennt af fagmennsku, og kenndi mér margt sem ég mun nýta mér þegar kemur að því að sía þær upplýsingar sem ég þarf út úr gögnum.
Mjög flott námskeið sem stóðst allar væntingar. Verkefnin raunhæf.
Verkefnin voru virkilega vel upp sett og gagnleg.
Stutt og laggott. Gott námskeiðsefni sem nýtist síðar.
Þetta kenndi mér helling af nýjum möguleikum í Pivot töflum. Bíð eftir framhaldi af þessu.
Ég hef hingað til notað pivot á takmarkaðan hátt!
Guðlaug hafði einlægan áhuga á viðfangsefninu og sýndi ástríðu við að koma efninu til skila.

BEZTA: Ferlagreining og gerð verklagsreglna
2020-10-21 09:00 - 12:00 | Nordica Hótel, Suðurlandsbraut 2, Reykjavík, 108, Iceland
Þú lærir:
Aðferðir til að greina ferla og rita leiðbeiningar um verklag sem er skýrt og aðgengilegt fyrir þann hóp starfsmanna sem á að tileinka sér það.
Námskeiðið er fyrir:
Námskeiðið er miðað að þörfum þeirra sem vinna að ferlagreiningu og gerð verklagsreglna og vinnulýsinga (SOP). Námskeiðið byggir á viðurkenndri aðferðafræði og er óháð kerfum sem unnið er með.
Af hverju þetta námskeið?
Öll fyrirtæki byggja á þekkingu um hvernig best er að reka viðkomandi fyrirtæki og það er sú þekking sem gerir fyrirtæki verðmæt, sem sagt, uppskriftin að vörunni, þjónustunni og innviðunum. Við þekkjum öll sérleyfi (franchise) í veitingahúsa-, hótel-, endurskoðunar- og ráðgjafageiranum, en þau byggja á handbók sem er uppskriftin að því hvernig best er að reka fyrirtækið. Á þessu námskeiði er farið yfir leiðir til að greina ferla og verklag og setja það fram í handbók fyrirtækisins, þannig að starfsmenn skilji og séu fljótir að tileinka sér það. Þekking á ferlagreiningu er hjálplega í flestum störfum og ef ekki í vinnunni, þá heima fyrir.
Um námskeiðið
Námskeiðið er stutt og hagnýtt þar sem farið verður í gegnum eftirfarandi þætti:

Ferilhugsun og hvað ferill er
Notkun Cross Functional flæðirita
Hvernig skilgreina á inntak, úttak og ábyrgð í flæðiriti
Hvernig verklag er greint og sett upp í feril
Gerð verklagsreglna og vinnulýsinga, form og tilvísanir í kröfur

Námskeiðið fer fram með fyrirlestri, myndskeiði, umræðum og verkefni.
Þátttakendur þurfa ekki að nota fartölvu á námskeiðinu.
Fyrir hverja er námskeiðið
Námskeiðið er miðað að þörfum þeirra sem vinna að ferlagreiningu og gerð verklagsreglna og vinnulýsinga (SOP). Námskeiðið byggir á viðurkenndri aðferðafræði og er óháð kerfisnotkun.
Markmið námskeiðsins
Markmið námskeiðsins er að þátttakendur læri leiðir til þess að greina ferla og rita leiðbeiningar um verklag sem er skýrt og aðgengilegt fyrir þann hóp starfsmanna sem á að tileinka sér það.
Leiðbeinandi
Kristín Björnsdóttir, rekstrarhagfræðingur og sérfræðingur hjá Origo, er með áratuga reynslu af gæðastjórnunar og innleiðingu hennar hjá fyrirtækjum og stofnunum af öllum stærðum og gerðum. Þá hefur hún yfir 30 ára reynslu af kennslu hjá háskólastofnunum, Íslandsstofu og öðrum námskeiðahöldurum.
Staður og stund
27. maí 2020 – kl. 9.00 til 12.00
Nordica Hotel, Suðurlandsbraut 2, 108 Reykjavík
Morgunverður að hætti Natura frá. kl. 8.40
Verð

Almennt verð er kr. 39.000.
Fyrir aðildarfyrirtæki Dokkunnar kr. 32.100 – ef tveir eða fleiri frá sama aðildarfyrirtæki þá er verðið kr. 28.100.
Ef tveir eða fleiri frá fyrirtæki sem ekki er í Dokkunni þá kr. 35.100.

Umsagnir um námskeiðið

Gagnlegt, efnið sett fram á einfaldan hátt og skiljanlegan.
Hnitmiðað og vel uppsett
Flott í alla staði
Það var greinilegt að Kristín hefur mikla reynslu og þekkingu á þessu sviði og kom efninu mjög vel frá sér.
Frábært að fá gögnin, á eftir að nýtast til að vinna úr námskeiðinu og til prófa að nota í sínum verkefnum.
Framúrskarandi hæfni hjá kennara við að miðla efninu og þekkingin á því skein í gegn.
Gott námskeið þar sem þátttakendur voru virkjaði til þátttöku.
Skýr og góð framsetning sem hvetur til frekari þekkingarleitar og bestunar á því sem hingað til hefur verið unnið með.

Skráning hér fyrir neðan:

Aðferðir og verkfæri verkefnastjórnunar
2020-11-25 09:00 - 12:00
Aðferðir og verkfæri verkefnastjórnunar – gætu skilað þér lengra og hjálpað þér með hefðbundin verkefni
Þú lærir:

Að að þekkja grunnhugtök verkefnastjórnunar og getur strax að loknu námskeiði nýtt þér verkfæri verkefnisstjórnunar við undirbúning, stýringu og lúkningu verkefna.
Námskeiðið er fyrir:

Þá sem hafa áhuga á að kynna sér verkefnastjórnun
Þá sem vilja rifja upp grunnatriði verkefnastjórnunar
Þá sem eru að stýra verkefnum og hafa áhuga á bæta í verkfærakistuna sína
Þá sem hafa áhuga á að nýta tímann sinn betur með því að beita aðferðum verkefnastjórnunar

BEZTA námskeið: Tilfinningagreint teymi
2026-03-18 09:00 - 12:00 | Hannesarholt, Grundarstígur 10, Reykjavík, Iceland
Nánari upplýsingar um námskeiðið og skráningar:
https://dokkan.is/tilfinningagreint-teymi/
